Source: http://docplayer.fi/5751321-Verotus-terveydenhuollon-rahoitusmuotona.html
Timestamp: 2018-01-20 03:19:46+00:00
Document Index: 19336709

Matched Legal Cases: ['kko ', 'kko ', 'kko ', 'kko ', 'kko ', 'kko ']

Verotus terveydenhuollon rahoitusmuotona - PDF
Download "Verotus terveydenhuollon rahoitusmuotona"
1 Kansantaloudellinen aikakauskirja 100. vsk. 2/2004 ARTIKKELEITA Verotus terveydenhuollon rahoitusmuotona Jan Klavus Tutkimuspäällikkö Stakes, Terveystaloustieteen keskus CHESS Hennamari Mikkola Erikoistutkija Stakes, Terveystaloustieteen keskus CHESS Markku Pekurinen Kehittämispäällikkö Stakes, Terveystaloustieteen keskus CHESS 1. Taustaa T erveydenhuollon rahoitus on uusien haasteiden edessä. Tulevaisuudessa yhä pienempi työssä käyvä ikäluokka rahoittaa entistä suuremman ikääntyneen väestön terveydenhuoltomenoja. Rakenteellisten muutosten ohella väestön vanheneminen lisää myös terveydenhuollon kokonaiskustannuksia aiheuttaen vastaavan lisärahoituksen tarpeen. Verojärjestelmän kautta kerättävän rahoituksen riittävyyteen vaikuttavat verotuksen taso ja talouden kasvuvauhti; rahoituksen vakaus riippuu siitä onko verokertymän kasvu yhdenmukainen menojen kasvun kanssa. Menojen tasoon vaikuttaa lisäksi muutokset terveydenhuollon teknologiassa. Uusien hoitokäytäntöjen, uusien lääkkeiden ja uusien kliinisten laitteiden käyttöönotto lisää kokonaiskustannuksia, mutta niiden käytön yleistyessä hinnat pyrkivät laskemaan, joten vaikutus terveysmenojen tasoon ei ole yksiselitteinen. Nykyisessä terveydenhuollon rahoitusjärjestelmässä on puutteita, jotka liittyvät rahoituksen tason ja vakauden turvaamiseen sekä koko järjestelmän tasolla että yksittäisen palvelujen järjestäjän eli kunnan tasolla. Tämä ilmenee erityisesti erikoissairaanhoidossa, jossa hyvin pienten ja myös erittäin suurten kuntien on ollut vaikea mitoittaa budjettinsa oikein menojen vaikean ennakoitavuuden vuoksi. Kuntien terveysmenojen heikko ennustettavuus johtuu: 1) pienestä kuntakoosta, 2) suoriteperusteisesta kuntalaskutusjärjestelmästä, 3) lyhytkestoisista, juridisesti löyhistä sopimuskäytännöistä sairaaloiden ja sairaanhoitopiirien kanssa ja 4) tiedon epäsymmetriasta kunnan ja palvelujen tuottajan välillä. Näistä syistä kunnat ovat usein ali- 128
2 Jan Klavus, Markku Pekurinen ja Hennamari Mikkola mitoittaneet terveysmenonsa, kun taas palvelujen tuottajat, lähinnä sairaalat, ovat voineet hinnoitella palvelunsa markkinaolosuhteisiin katsomatta. Tässä artikkelissa arvioidaan verotukseen perustuvan terveydenhuollon rahoitusjärjestelmän perusteita, toimivuutta ja tulevaisuudennäkymiä. Erityisesti pohditaan verorahoituksen vahvuuksia ja heikkouksia ja sitä missä määrin rahoituksen riittävyyteen ja vakauteen liittyvät ongelmat ovat sidoksissa verorahoitukseen. Toisaalta arvioidaan erityyppisten verojen ominaisuuksia ja niihin liittyviä oikeudenmukaisuus- ja tehokkuusnäkökohtia. Tässä yhteydessä otetaan esiin myös ns. terveysverot ja muut korvamerkityt verot terveyspalvelujen rahoituksessa Verorahoitteisen terveydenhuollon taloudelliset perusteet Talousteorian mukaan vapaasti toimivien markkinoiden perusedellytykset muodostuvat kuluttajien suvereniteetista, täydellisestä tietämyksestä, tuottajien ja ostajien runsaslukuisuudesta, vapaasta pääsystä markkinoille sekä siitä, että markkinoilla ei esiinny ulkoisvaikutuksia tai epävarmuutta. Terveydenhuollon markkinoille tyypillisiä piirteitä ovat tiedon epäsymmetria, epävarmuus ja ulkoisvaikutusten olemassaolo. Sairastumiseen liittyvän epävarmuuden ja tiedon epäsymmetrian vuoksi vapaasti 1 Artikkeli on osa Suomen Akatemian TERTTU-ohjelman rahoittamaa hanketta, jossa tarkastellaan yleisemmin erilaisia terveydenhuollon rahoitusvaihtoehtoja ja arvioidaan rahoituksen muutostarpeita tulevaisuudessa. Tutkimuksen seuraavissa vaiheissa tullaan tarkastelemaan muita rahoitusmuotoja, kuten julkista terveysvakuutusta, yksityistä terveysvakuutusta, käyttäjämaksuja ja joissakin maissa käytössä olevia terveystilejä. toimivat terveydenhuoltopalvelujen markkinat johtaisivat yhteiskunnallisesti väärin mitoitettuun palvelujen tarjontaan. Epävarmuus synnyttää vakuutusmarkkinat, joilla yksilö voi suojautua sairastumisesta koituvaa taloudellista riskiä vastaan maksamalla vakuutusmaksun saaden vastineeksi tarvitsemansa terveyspalvelut sairastuessaan. Vakuutusjärjestelmä voi olla yksityisesti tai kollektiivisesti hallinnoitu perinteiset näkökohdat julkisen vakuutuksen puolesta liittyvät mahdollisuuteen saavuttaa kaikki väestöryhmät kattava vakuutusturva pienemmillä kokonaiskustannuksilla kuin yksityisellä vakuutuksella (Jönsson ja Musgrove 1997). Julkinen vakuutus voidaan toteuttaa joko yleisen sairausvakuutuksen tai verojärjestelmän kautta. Erilaiset empiiriset oikeudenmukaisuus- ja tehokkuusnäkökohdat eivät yksiselitteisesti puolla kummankaan järjestelmän paremmuutta (Hinrichs 1995; Mossialos 1998; Wagstaff, Doorslaer et al. 1999), mutta verorahoitteisen (progressiivisen) järjestelmän yhtenä etuna voidaan pitää järjestelmälle luonteenomaista mekanismia, joka jakaa voimavarat paitsi maksukyvyn mukaan suurituloisemmilta pienituloisemmille myös suhteessa tarpeeseen terveemmiltä sairaammille (Evans 1994). Toisaalta yleinen sairausvakuutus on rahoituksen kohdennettavuuden kannalta joustavampi järjestelmä ja sen rahoitus on suoraviivaisemmin yhteydessä palvelujen käyttöön. Sairausvakuutusmaksut ovat terveyspalvelujen tuottamiseen suunnattua korvamerkittyä rahaa. 2.1 Odotettu hyöty, maksukyky ja korvamerkitseminen Taloustieteen teoriat julkisesta rahoituksesta perustuvat kahteen näkemykseen siitä miten 129
3 ARTIKKELEITA KAK 2 / 2004 julkisen vallan tulisi rahoittaa hyvinvointipalvelujen tuotantoa. Terveydenhuoltojärjestelmään sovellettuna nämä voidaan esittää hyötymisperiaatteen ja maksukykyperiaatteen mukaisesti. Kolmantena rahoitusperiaatteena yksittäisten hyvinvointipalvelujen, kuten terveyspalvelujen näkökulmasta, voidaan mainita korvamerkitty rahoitus. Terveyspolitiikan kannalta keskeistä on se, miten terveydenhuollon rahoitus liittyy tavoitteeseen saavuttaa parempi ja väestöryhmittäin tasavertaisesti jakautunut terveydentila väestössä. Hyötymisperiaatteen mukaan julkisesti tuotetun palvelun kustannukset tulisi kohdistaa niille, jotka palvelua käyttävät ja siitä eniten hyötyvät. Vaikka eräät terveyspalvelut muistuttavat julkishyödykkeitä sikäli, että kaikki hyötyvät niiden olemassaolosta riippumatta siitä kuka hyödykkeen maksaa, todellisuudessa ihmiset käyttävät palveluja erilaisia määriä. Rahoitusvastuun jakautuminen palvelusta saatavan hyödyn suhteessa tarkoittaisi käytännössä palvelun yhteydessä perittävää korvausta, kuten palvelun kustannukset kokonaan kattavaa käyttäjämaksua tai henkilökohtaisesti määräytyvää veroa. Verorahoituksen lähtökohdasta on selvää, että tarvittavaa, yksityiskohtaista tietoa eri yksilöiden sairastavuusriskistä ei ole saatavilla eikä verojärjestelmää voi rakentaa näin monimutkaisille periaatteille. Käytännössä hyötymisperiaatteen voidaan ajatella määräytyvän suhteessa odotettuun hyötyyn, sillä riski sairastua on satunnainen ja kaikki todennäköisesti tarvitsevat terveyspalveluja ennemmin tai myöhemmin. Tämän johdosta terveydenhuollon rahoituspohjan tulisi olla mahdollisimman laaja, jotta kukaan ei voisi välttyä osallistumasta sen rahoitukseen. Hyötymisperiaate ei ota kantaa siihen missä suhteessa rahoituksen tulisi jakautua erilaisten yksilöiden kesken. Terveydenhuollon julkishyödykkeisiin liittyvät ominaisuudet synnyttävät ulkoisvaikutuksia, joihin liittyvää maksuhalukkuutta vapaasti toimivat markkinat eivät ota huomioon. Tällaisia ovat ensinnäkin tarttuvien tautien ehkäisemiseen tähtäävät toimenpiteet, lääketieteellinen tutkimus sekä ruuan ja juomaveden turvallisuus ja toiseksi yhteisvastuu huono-osaisempien asemasta. Ulkoisvaikutusten korjaamiseen tähtäävä rahoitus voidaan parhaiten järjestää julkisen vallan toimesta, lähtien oletuksesta, että paremmassa asemassa olevien väestöryhmien hyöty ulkoisten vaikutusten korjaamisesta ja maksuhalukkuus niiden torjumiseen on suurempi kuin huonommassa asemassa olevien. Maksukykyperiaatteen mukaan rahoitus tulisi suhteuttaa yksilöiden taloudelliseen tilanteeseen, joka yksinkertaisimmillaan tarkoittaa, että rahoituksen tulisi jakautua suhteessa tuloihin. Maksukykyperiaatetta voidaan tarkastella suhteessa vertikaaliseen ja horisontaaliseen oikeudenmukaisuuteen. Vertikaalinen oikeudenmukaisuus tarkoittaa, että suuremman maksukyvyn omaavien tulisi rahoittaa suhteellisesti suurempi osuus terveydenhuollosta kuin vähäisemmän maksukyvyn omaavien. Horisontaalinen oikeudenmukaisuus tarkoittaa, että yhtä suuren maksukyvyn omaavien tulisi osallistua rahoitukseen yhtä suurella osuudella. Yleisen budjettirahoituksen kautta tapahtuva rahoitus ei salli eri rahoituslähteiden muokkaamista pelkästään terveydenhuoltoon liittyvien näkökohtien mukaisesti. Korvamerkitsemällä tietyt verot käytettäväksi joko tiettyjen terveyspalvelujen tuottamiseen tai yleisemmin koko terveydenhuollon rahoitukseen saavutetaan paremmat mahdollisuudet vaikuttaa rahoituksen suunnitteluun. Korvamerkittyjen verojen on myös katsottu soveltuvan hyvin mi- 130
4 Jan Klavus, Markku Pekurinen ja Hennamari Mikkola toitettavaksi terveydenhuollon rahoitustarpeita vastaavaksi tilanteessa, jossa ongelmana on rahoituksen riittämättömyys tai talouden suhdannevaihteluista johtuva epätasapaino. Terveydenhuollon rahoituksessa korvamerkittyjen verojen kahta päätyyppiä edustavat terveysverot ja haittaverot. Terveysvero voi olla sairausvakuutusmaksun kaltainen nimenomaan terveydenhuollon rahoitukseen kerättävä erityisvero tai veronluonteinen maksu. Terveydenhuoltoon korvamerkityn haittaveron voivat muodostaa esimerkiksi tupakan ja alkoholin kulutuksen perusteella määräytyvät verot, jotka kohdennetaan näiden hyödykkeiden aiheuttamien terveyshaittojen hoitamisesta syntyvien kustannusten kattamiseen tai yleisemmin koko terveydenhuoltojärjestelmän rahoitukseen. 2.2 Verorahoituksen tehokkuusnäkökohdat Eri verotusmuotojen paremmuus terveydenhuollon rahoittamisessa riippuu oikeudenmukaisuusnäkökohtien ohella myös eri verotusmuotojen tehokkuusvaikutuksista, eli siitä miten rahoitustapa vaikuttaa verotuksen aiheuttaman yhteiskunnan hyvinvointitappion suuruuteen. Verotus muuttaa talouden toimijoiden käyttäytymistä, jolloin olisi voitava arvioida mikä on tavoiteltava suhde saavutettavien hyötyjen (lisääntyvä oikeudenmukaisuus) ja menetettävän hyvinvoinnin (verotuksen hyvinvointitappio) välillä. Hyvinvointitappion suuruus riippuu verotusmuodosta. Arvonlisäveron ja sosiaalivakuutusmaksujen aiheuttama hyvinvointitappio on pienempi kuin yleisen tuloveron hyvinvointitappio. Tämä johtuu siitä, että kulutukseen sidoksissa olevan arvonlisäveron vaikutukset työllisyyteen ja taloudelliseen toimeliaisuuteen ovat vähäisemmät kuin tuloveron. Tuloveroa on myös helpompi kiertää ( tax evasion) kuin arvonlisäveroa tai sosiaalivakuutusmaksuja, jotka ovat läheisemmin sidoksissa kulutukseen tai toteutuneisiin työtuloihin. Hyvinvointitappion suuruutta koskevan ruotsalaisen tutkimuksen mukaan yhden julkiseen kulutukseen käytettävän ruotsin kruunun kerääminen arvonlisäverolla maksaa 2,3 kruunua ja tuloverolla 3 kruunua. Arvonlisäveron ja tuloveron hyvinvointitappiot ovat siis 1,3 ja 2kruunua (Hansson 1984). Vastaavan yhdysvaltalaisen tutkimuksen mukaan tuloveron hyvinvointitappio on yksi dollari, eli yhtä lisädollaria kohden menetetään kaksi dollaria (Feldstein 1995). Vaikka hyvinvointitappion suuruutta voidaan arvioida tutkimuksellisin keinoin, sen määrittämiseksi kuinka suuri hyvinvointitappio ollaan valmiita hyväksymään tietyn oikeudenmukaisuuden lisäyksen saavuttamiseksi, ei ole olemassa teoreettisia perusteita. Oikeudenmukaisuuden ja tehokkuuden välinen painotus riippuu yhteiskunnassa kulloinkin vallitsevista arvoasetelmista. 3. Eri veromuodot edellisten näkökohtien valossa Verorahoitusta käytetään jossain määrin kaikissa terveydenhuoltojärjestelmissä ja jopa rahoitusjärjestelmät, jotka yleisesti mielletään joko julkiseen sairausvakuutukseen tai yksityiseen rahoitukseen perustuviksi, sisältävät huomattavan osan verorahoitusta. Erilaisten rahoitusjärjestelmien vertailu osoittaa, että julkisen rahoituksen osuus OECD-maissa vaihtelee 45 %:n ja 89 %:n välillä ja verorahoituksen osuus julkisesta rahoituksesta on korkein (yli 70 %) Englannissa, Irlannissa, Italiassa, Uudessa-Seelannissa, Norjassa, Ruotsissa ja Tanskassa (taulukko 1). Alhaisimmillaan verorahoituksen 131
5 ARTIKKELEITA KAK 2 / 2004 Taulukko 1. Julkisen rahoituksen ja verorahoituksen osuus (%) terveydenhuollon kokonaisrahoituksesta OECD-maissa vuonna Julkinen Verorahoitus (%) rahoitus (%) Ranska 75,8 2,5 Slovakia 89,4 2,9 Hollanti 63,4 4,0 Saksa 75,0 6,3 Tsekki 91,4 9,7 Korea 44,4 10,1 Unkari 75,5 12,2 Japani 78,3 12,9 Luxembourg 87,8 15,1 Sveitsi 55,6 15,2 Meksiko 47,9 16,4 Itävalta 69,7 27,2 Yhdysvallat 44,2 29,2 Suomi 75,1 59,7 Australia 68,9 68,9 Kanada 70,9 69,5 Irlanti 73,3 72,4 Italia 73,4 73,3 Uusi-Seelanti 78,0 78,0 Ruotsi 85,0 79,0 Englanti 80,9 80,9 Tanska 82,5 82,5 Norja 85,0 85,0 Belgia 71,2 Islanti 84,4 Kreikka 56,1 Portugali 68,5 Puola Turkki Lähde: OECD Health Data, 2003 osuus on yleiseen sairausvakuutukseen perustuvissa järjestelmissä sekä Sveitsissä ja Yhdysvalloissa. On kuitenkin huomattavaa, että Yhdysvalloissa julkisen sektorin kautta kerättävä rahoitus muodostaa noin 45 % kokonaisrahoituksesta verorahoituksen osuuden ollessa noin 30 %. Henkeä kohden laskettuina julkisina terveydenhuoltomenoina Yhdysvaltain luku on OECD-maiden korkein. Verorahoituksen tason ohella myös verojärjestelmän rakenne vaikuttaa terveydenhuollon menojen suuruuteen sekä rahoitusjärjestelmän oikeudenmukaisuuteen ja tehokkuuteen. Keskeistä on se millaisista veroista rahoitus muodostuu, mikä on niiden keskinäinen painoarvo sekä se, miten kerätyt rahoitusvarat ohjataan terveyspalvelujen tuotantoon. Yleisimmin käytetyt verot terveydenhuollon rahoituksessa ovat valtion ja paikallistason tuloverot, hyödykeverot, kuten arvonlisävero ja valmisteverot sekä erilaiset veronluonteiset maksut, kuten sosiaali- ja sairausvakuutusmaksut. Suomessa verorahoitus muodosti vuonna 2001 noin 60 % (valtion verotus 17 % ja kunnallisvero 43 %) terveydenhuollon kokonaisrahoituksesta, sairausvakuutusmaksujen osuus oli 16 % ja kotitalouksien osuus oli noin 24 %. Näissä prosenttiosuuksissa ei ole otettu huomioon valtion osuutta sairausvakuutusjärjestelmän maksukyvyn turvaamiseksi, joka vuonna 2001 muodosti yli 17 % sairausvakuutuksen kokonaistuotoista. 3.1 Valtion verotus Terveydenhuollon kokonaismenot vuonna 2001 olivat 9,5 miljardia euroa. Valtion verotulot olivat noin 29 miljardia euroa. Olettaen, että valtion tuloista terveydenhuollon rahoitukseen käytettiin tuloveroja ja hyödykeveroja samassa suhteessa kuin valtion tilinpäätöksessä (46 % ja 54 %) ja ottamalla huomioon, että valtion osuus kokonaisrahoituksesta oli 17 % (=1,6 mrd. euroa) tuloverojen osuudeksi tulee 740 miljoonaa ja hyödykeverojen osuudeksi 870 miljoonaa euroa. Hyödykeveroista tupakan ja alkoholin valmisteverojen osuus oli noin 132
6 Jan Klavus, Markku Pekurinen ja Hennamari Mikkola Taulukko 2. Verorahoitteisen terveydenhuollon vahvuudet (+) ja heikkoudet ( ). Oikeudenmukaisuus Verti- Horison- Rahoitus- Tehokkuus Vakaus Hyväksytkaalinen taalinen kertymä tävyys Valtion tulovero Hyödykeverot ALV + + Valmisteverot + Haittaverot + + /+ Kunnallisvero Terveysvero % eli 113 miljoonaa euroa ja arvonlisäveron osuus noin 600 miljoonaa euroa. Lukuesimerkki osoittaa, että haittaverojen kuten tupakka- ja alkoholiverojen veropohja on varsin kapea ja ne muodostavat varsin pienen osuuden terveydenhuollon kokonaisrahoituksesta. Suhteutettuna terveydenhuollon kokonaismenoihin ja olettaen, että näitä haittaveroja käytetään terveydenhuoltojärjestelmän rahoitukseen edellä esitettyjen suhdelukujen mukaisesti, niiden osuus oli vain noin 1 prosentin luokkaa. Jos sen sijaan nykyiset tupakka- ja alkoholiverot käytettäisiin kokonaisuudessaan terveydenhuoltojärjestelmän rahoitukseen, ne kattaisivat yksistään noin 20 % kokonaismenoista, mikä tarkoittaisi että valtion osuus kokonaisrahoituksesta nousisi nykyisestä noin 17 %:sta noin 35 %:iin. Korvamerkityt verot eivät jakaudu suhteessa maksukykyperiaatteeseen, jos veropohjan muodostavat erilaiset hyödyke- tai valmisteverot, jotka ovat sidoksissa tiettyjen hyödykkeiden kulutukseen. Haittaverot, kuten hyödykeverot yleensäkin, ovat tulonjakovaikutuksiltaan regressiivisiä, eli ne muodostavat suhteellisesti suuremman osuuden tuloista alemmissa tuloluokissa kuin ylemmissä tuloluokissa (taulukko 2). 3.2 Kunnallisverotus Kunnallisverojen tuotto vuonna 2001 oli noin 11 miljardia euroa. Terveydenhuollon kokonaisrahoituksesta kuntien osuus oli 4,1 miljardia euroa. Laskelma osoittaa, että kunnallisveroista noin 37 % käytettiin terveydenhuoltoon. Jos nykyisen kunnallisveron lisäksi asetettaisiin esimerkiksi 2 % suuruinen terveysvero, sen tuotto olisi noin 1,25 miljardia euroa, mikä vastaa 13 % vuoden 2001 terveysmenoista. Suuntaamalla veron tuotto kokonaisuudessaan terveydenhuoltojärjestelmän rahoitukseen sillä voitaisiin siis rahoittaa 1,25 miljardin suuruiset lisämenot. Nykyisellä menotasolla lisärahoitus nostaisi kunnan rahoitusosuuden 43 %:sta noin 55 %:iin. Terveysveron veropohja olisi haittaveroa laajempi, koska se kattaisi koko väestön ja olisi siten verrannollinen odotuksiin perustuvan hyötymisperiaatteen kanssa, jonka mukaan rahoituksen tulisi määräytyä sairastumisen riskin eikä palvelujen toteutuneen käytön perusteel- 133
7 ARTIKKELEITA KAK 2 / 2004 la. Terveysveron kaltainen suhteellinen vero, joka olisi samansuuruinen kaikille, olisi tulonjakovaikutuksiltaan neutraali (Taulukko 2). Verojärjestelmän kautta kerättynä terveysvero eroaisi sairausvakuutusmaksusta siinä, että sen rahoitus voitaisiin ohjata suoraan budjettirahoituksen kautta palvelujen tuottajille, jolloin hallinnointikustannukset olisivat alhaisemmat kuin sairausvakuutusjärjestelmässä. Sairausvakuutusmaksu on erisuuruinen eläkeläisille ja työssäkäyville ja se on porrastettu tietyn tulorajan mukaan. Lisäksi sairausvakuutuksen rahoittamiseen osallistuvat työnantajat ja sen maksamat korvaukset ovat sidoksissa tiettyihin etuuksiin ja määräytymisperusteisiin. Myös terveydenhuoltoon korvamerkitty terveysvero voisi olla erisuuruinen erilaisille väestö- tai tuloryhmille, mutta sen kohdentuminen ja taloudelliset vaikutukset olisivat todennäköisesti hyvin erilaiset kuin sairausvakuutusmaksun tapauksessa. 4. Johtopäätökset Verorahoitusta pidetään yleensä kiinteänä ja varsin joustamattomana järjestelmänä. Yksittäisen julkisen palvelun, kuten terveydenhuollon osalta muutokset rahoituksessa tapahtuvat pääasiassa kokonaisverokertymän heilahteluina puoleen tai toiseen. Verojärjestelmän sisäisillä muutoksilla voidaan aikaansaada huomattava määrä lisärahoitusta terveydenhuoltojärjestelmän tarpeisiin. Muutoksilla olisi kuitenkin merkittäviä vaikutuksia paitsi terveydenhuollon rahoituksen kohdentumiseen myös julkisen sektorin kokonaismenojen rakenteeseen ja eri hyvinvointipalvelujen keskinäiseen asemaan. Verorahoitteista terveydenhuoltojärjestelmää on arvosteltu siitä, että veronmaksajat eivät pysty seuraamaan mihin tarkoituksiin ja missä suhteessa verojen tuotto käytetään erilaisten hyvinvointipalvelujen rahoittamiseen. Mielipidemittaukset kuitenkin osoittavat, että väestö olisi valmis maksamaan jopa lisää veroja, jos niiden tuotto käytettäisiin nimenomaan terveydenhuoltoon (Game 1984; OECD 2003). Yksi mahdollisuus selkeyttää verojen käyttötarkoituksia olisi ottaa käyttöön erityinen terveydenhuoltoon korvamerkitty vero. Korvamerkityn veron käyttökelpoisuus riippuisi paljolti siitä, kuinka voimakkaasti se olisi sidoksissa pelkästään terveyspalvelujen rahoittamiseen ja miten eri aikoina syntyneet ali- tai ylijäämät käytettäisiin. Tällaisilla veroilla voisi olla myös terveydenhuollon rahoituksen vakautta heikentävä vaikutus esimerkiksi taloudellisen laman aikana, jolloin hyvinvointipalvelujen rahoittamisen turvaamiseksi jouduttaisiin turvautumaan ulkopuoliseen lainanottoon. Tässä artikkelissa tarkasteltiin kahta korvamerkittyä veromuotoa, haittaveroa ja terveysveroa. Nykyisin haittaverojen, kuten tupakkaja alkoholiverojen tuotto ohjautuu kokonaan valtiolle, vaikka suuri osa tupakan ja alkoholin aiheuttamien sairauksien kustannuksista koituu kuntien ja sairausvakuutuksen maksettavaksi. Haittaverojen tuotto ylittää monin verroin tupakan ja alkoholin kulutuksesta terveydenhuollolle aiheutuvat menot. Suuntaamalla tupakka- ja alkoholiverojen tuotto kokonaisuudessaan terveydenhuoltoon voitaisiin rahoittaa huomattava osa terveydenhuollon menoista. Tällaisen rahoitusmuodon veropohja olisi kuitenkin varsin kapea ja olisi arveluttavaa kohdistaa näin suuri osuus terveydenhuollon kokonaisrahoituksesta yksittäisten hyödykkeiden kuluttajille. Se olisi myös ristiriidassa terveyspolitiikan oikeudenmukaisuustavoitteiden kanssa, koska tupakkatuotteiden ja alkoholin kulutus muodostaa suuremman osuuden kulu- 134
8 Jan Klavus, Markku Pekurinen ja Hennamari Mikkola tusmenoista ja tuloista alemmissa kuin ylemmissä tuloluokissa. Siitä huolimatta, että näiden verojen jakauma eri tuloluokkien kesken ei kokonaisuudessaan muuttuisikaan, vaikka niistä suurempi osa käytettäisiin terveydenhuollon rahoitukseen, muuttuisi terveydenhuollon rahoituksen tuloluokittainen jakauma sen seurauksena, että nämä regressiiviset verot muodostaisivat nyt suuremman osan kokonaisrahoituksesta. Haittaverojen rahoituspohja olisi myös epävakaa ja altis muutoksille kulutustottumuksissa. Lisäksi tupakka- ja alkoholiverojen tason tuntuva nostaminen ei ole nykyisessä veropoliittisessa tilanteessa ja EU:n veroharmonisoinnin edetessä realistista. Kunnallisveron yhteydessä maksettavalla terveydenhuoltoon korvamerkityllä terveysverolla saataisiin kerättyä huomattava määrä lisärahoitusta, koska veron rahoituspohja olisi laaja, eikä se olisi yhtä herkkä taloudessa tapahtuville muutoksille kuin haittavero. Mielenkiintoinen esimerkki paikallistasolla toteutetusta terveysverosta on Ruotsissa käytössä oleva järjestelmä, jossa maakunnat (landstinget) rahoittavat terveydenhuoltoa pääosin terveydenhuoltoon korvamerkityllä tuloverolla. Vuonna 2000 maakuntia oli 21 ja niiden keräämän tuloveron keskimääräinen suuruus oli 10 %. Tästä 8,5 % käytettiin terveydenhuoltoon ja loppu 1,5 % hammashuoltoon, koulutukseen ja julkiseen liikenteeseen (Hjortsberg ja Ghatnekar 2001). Ruotsissa paikallishallinnon (maakuntien) osuus terveydenhuollon kokonaisrahoituksesta on selvästi suurempi kuin Suomessa (kuntien), mutta rahoitus on järjestetty kuntia huomattavasti laajemman alueorganisaation toimesta. Jos Suomessa otettaisiin käyttöön erityinen terveysvero, se kannattaisi toteuttaa nykyistä kuntajakoa laajemmalla alueellisella mallilla, jolloin voitaisiin saavuttaa riittävä, taloudellisesti suhteellisen vakaa ja kustannuksia tasaava rahoituspohja. Yllä olevia lukuesimerkkejä tarkasteltaessa on pidettävä mielessä, että ne ovat vain suuntaa-antavia, sillä muutokset verojärjestelmässä aiheuttavat muutoksia taloudenpitäjien käyttäytymisessä, joita ei näissä laskelmissa ole otettu huomioon. Tutkimushankkeen seuraavissa vaiheissa tullaan kehittämään laskentamalleja, joilla voidaan tehdä yksityiskohtaisia arvioita erilaisten rahoitusvaihtoehtojen vaikutuksista. Kirjallisuus Evans, R. G. (1994): Market forces vs. regulation, Discussion paper presented at the OECD high level conference of national experts on health care reform. Paris, Feldstein, M. (1995): Tax avoidance and the deadweight loss of the income tax, National Bureau of Economic Research, Inc., Working Paper No Cambridge MA. Game, C. (1984): Axeman or taxman who is now more unpopular, Local government studies, vol. 10, s Hansson, I. (1984): Marginal cost of public funds for different tax instruments and government expenditures, Scandinavian Journal of Economics, vol. 86, s Hinrichs, K. (1995): The impact of German health insurance reforms on redistribution and the culture of solidarity, Journal of Health Politics, Policy and Law, vol. 20, nro 3, s Hjortsberg, C. ja O. Ghatnekar (2001): Health Care Systems in Transition: Sweden, teoksessa A. Rico, W. Wisbaum ja T. Cetani (toim.): European Observatory on Health Care Systems. Jönsson, B. ja P. Musgrove (1997): Government Financing of Health Care, Working paper presented at World Bank Conference on Innovations in Health Care Financing. 135
9 ARTIKKELEITA KAK 2 / 2004 Mossialos, E. (1998): Citizens and Health Systems: Main Results from a Eurobarometer Survey, European Commission, Directorate-General for Employment, Industrial Relations and Social Affairs. OECD (2003): European Community Household Panel. OECD, Paris. Wagstaff, A., E. van Doorslaer, et al. (1999): Equity in the finance of health care: some further international comparisons, Journal of Health Economics, vol. 18, s
Kansantaloudellinen aikakauskirja 100. vsk. 4/2004 ARTIKKELEITA Asiakasmaksut terveydenhuollon rahoituksessa Jan Klavus VTT, tutkimuspäällikkö Stakes, Terveystaloustieteen keskus CHESS Jutta Järvelin LL,